open-index/open-wikipedia-markdown huggingface dataset:
Gerard av Rouen

**Gerard**, preceptor av Rouen (død 21. mai 1108) var en engelsk geistlig som ble erkebiskop av York og rikskansler i England.

## Liv og virke
### Bakgrunn
Gerard av Rouen var en nevø av Walkelin, biskop av Winchester og av Simon av Ely. Han hadde forbindelser til kongefamilien.

### Rikskansler
Fra 1085 til 1092 gjorde han tjeneste som rikskansler. Han ble så knyttet til Vilhelm Rufus' kapell, og i 1095 sendte kongen ham som diplomat til paven. Oppdraget lyktes, og han ble belønnet med utnevnelsen til biskop av Hereford. Anselm av Canterbury bispeviet ham den 8. juni 1096, etter at han hadde blitt diakon- og presteviet dagen før.

### Erkebiskop av York
Da Henrik I tiltrådte i 1100 ble Gerard utnevnt til erkebiskop av York. Dermed oppflammet på nytt en strid med Anselm om hvilket av de to erkebispesetene, York og Canterbury, som hadde forrang. Gerard nektet å underkaste seg Anselm, og da han reiste til Roma for å motta palliet hadde han også i oppdrag å representere kongen i en sak omkring investitur mot Anselm. Paven bestemte til fordel for Anselm, men Gerard hevdet at han hadde mottatt private forsikringer om at dekretene ikke kom til å bli håndhevet. Munkene som representerte Anselm nektet for dette, og da paven fikk høre om det ekskommuniserte han Gerard inntil han hadde bekjent sin feil og gjort bot.

Gerard aksepterte tilslutt offentlig Canterburys forrang, men han fortsatte å styre York som et uavhengig bispedømme. Da Anselm nektet å vie tre biskoper, hvorav to hadde investitur fra kongen, forsøkte Gerard å vie dem. To av dem nektet å la seg vie på denne måten. Paven refset Gerard for motstanden mot primas, og de to erkebiskopene ble endelig forlikt igjen.

Som erkebiskop gjennomførte han en rekke reformer i York. På grunn av striden med den populære Anselm ble han allikevel upopulær, og samtidige forfattere anklaget ham for umoral og for å ha praktisert magi.

Gerard døde plutselig mens han var på vei til London for å delta i et konsil. Han fikk dermed ikke den siste olje før han døde.

Noen vers på latin som han skrev er bevart i British Museum.

## Episkopalgenealogi
Hans episkopalgenealogi er:

* Erkebiskop Robert av Jumièges (?-1070)
* Biskop William the Norman (?-1075) *bispeviet 1051
* Erkebiskop Lanfranc (1005-1089) *1070
* Erkebiskop Thomas av Bayeux (?-1100) *1070
* Erkebiskop *Gerard* (?-1108) *1096

## Referanser


## Litteratur
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
*  
* 
*
Ditt verk er stort

**Ditt verk er stort** er en bønnesalme av Ragnvald Indrebø fra 1968. Indrebø skrev salmen på nynorsk etter en tekst av den svenske salmedikteren Natanael Beskow fra 1885. Salmen fikk plass i Norsk Salmebok på nr. 697. Den er på tre korte strofer, hver på fire linjer i rimmønsteret abab. Melodien som brukes i Norsk Salmebok er av Michael Praetorius fra 1610/ Thomas Laub 1888.

Salmen var oversatt til bokmål/dansk allerede i 1887. Den kom med i Sangboken i en versjon av den danske salmedikteren Vilhelm Gregersen og har vært mye sunget i kristne møter gjennom hele 1900-tallet til melodien *Opp all den ting som Gud har gjort*.
Wilhelmine Brandt

**Wilhelmine Andresine Brandt** (født 25. november 1827 i Trondhjem, død 22. januar 1915 i Kristiania) var en norsk slektshistoriker og filantrop.

Brandt var av borgerslekt, og begynte sitt genealogiske forfatterskap med sin egen slekt, *Familijerne Lossius og Brandt*, i 1863. Hennes virksomhet som genealog toppet seg med *Slægten Benkestok* i 1904. Fra 1884 brukte hun mye av sin tid og genealogiske kunnskap til å bistå trengende med å finne fram til familielegater og stiftelser som de var berettigede til. For dette arbeidet fikk hun fra 1893 statsstipend.

Hun var ugift, bodde fra 1852 med sin mor Wilhelmine Lossius Brandt (1795–1879) i Bergen, og fra 1885 i Kristiania. Faren Peter Andreas Brandt (1792–1862) bodde fra 1834 i Brasil som zoologisk forskningsassistent.

## Referanser


## Litteratur
* S.H. Finne-Grønn. «Wilhelmine Brandt» I: *Norsk biografisk leksikon*, 1. utg.
Bréifne

**Bréifne**, anglifisert som *Breffny*, er et historisk kongedømme i middelalderens Irland. Det var det tradisjonelle området for klanen kjent som Uí Briúin Bréifne, og omfattet et areal som nå utgjør grevskapene Leitrim] og deler av Cavan i nordlige og sentrale Irland. Det samme området tilsvarer omtrentlig det romersk-katolske bispedømmet Kilmore, som opprinnelig het Bréifne, på latin: *Tirbrunensis* eller *Triburnia*; irsk: *Tír mBriúin*, i betydningen, landet til «Brians etterkommere». Brión mac Echach Muigmedóin var en av Uí Briúin-kongene i Connacht.

Bréifne framsto på 1000-tallet, som en sammenslutning av túatha ledet av en overkonge trukket fra Uí Briúin Bréifne. Túath er et gammelirsk betegnelse for den grunnleggende politiske og lovlige enheten i middelalderens Irland og referer både til et geografisk område og menneskene i dette området.

Slaget ved Magh Slécht fant sted ved Magh Slécht i Irland i 1256 og var en del av en større konflikt mellom O'Rourke-herskerne i Breifne og deres tradisjonelle O'Reilly-vasaller om kontrollen over kongeriket. Begge sider ble støttet av sine respektive allierte, og begge parter led store tap, og førte til at Bréifne ble endelig delt i østlige og vestlige Breifne, også kjent som *Breifne O'Reilly* og *Breifne O'Rourke* etter de dominerende slektene i hver del.

Bréifne var en del av provinsen Connacht fram til dronning Elizabeth I av England. På den tiden ble den bygd inn i de moderne grevskapene Cavan og Leitrim, Leitrim forble en del av provinsen Connacht mens Cavan ble en del av Ulster.

## Referanser


## Eksterne lenker
* Joyce, P.W. (1903): ''A Social History of Ancient Ireland''. I. London. s. 70–71
*A 9th century Uí Briúin settlement in County Cavan
Nuptse

**Nuptse** er et fjell i fjellkjeden Mahalangur Himal i Nepal. Fjellet ligger to kilometer vest-sørvest for Mount Everest, og danner den vestlige flanken av Lhotse-Nuptse-massivet.

Navnet Nuptse kan oversettes som «Vestfjellet». 

## Se også
* Liste over verdens høyeste fjell

## Eksterne lenker
*
Munsterbilzen

**Munsterbilzen** er et sted og en tidligere kommune i Belgia. Det befinner seg i den sørlige delen av Haspengouw i provinsen Limburg. Munsterbilzen ble slått sammen med byen Bilzen til kommunen Bilzen i 1977. 

Stedet Munsterbilzen ble oppkalt etter stedets abbedi som ble stiftet i merovingernes tid. Abbediet er det eldste i området som kalles de «Dietse Nederlandene». De to følgende, Susteren og Aldeneik ble ikke grunnlagt før i begynnelsen av det 8. århundre. Ifølge legenden ble nonneabbediet i *Belisia* (Bilzen) stiftet rundt år 670 av St. Landrada, kanskje under ledelse av St. Lambertus, biskop av Maastricht mellom 669 og 709. Da Landrada grunnla abbediet avsto hun alle sine verdslige eiendeler til dette. 

## Landsbyen oppstår
Landsbyen som vokste opp rundt abbediet ble kalt *Belisia Monasterii* (Munsterbilzen), dette i motsetning til Beukenbilzen og Eikenbilzen, som nå er byen Bilzen, og den tidligere kommunen Eigenbilzen. I 881 ødela vikingene abbediet sammen med kirkene i Tongeren, Liège, Maastricht og Sint-Truiden. Ida av Verdun (Boulogne), som var mor til blant annet hertug Godfred av Bouillon og Baudouin, den første kongen av Jerusalem, ble oppdratt av Munsterbilzens abbedisse. Som takk for dette ga Ida abbedissen landeiendommer i Bilzen, Riemst, Waltwilder, Martenslinde, Gellik, Eigenbilzen og Rijkhoven i 1096.

## Abbediets storhetstid
I tidens løp utviklet abbediet seg, og i det 12. århundre var det et meget elitært kloster for damer av adel. Abbediet gikk da for å være et kapittel av kvinnelige kanniker med en autoritær prinsesse-abbedisse som regent. Hun hadde rett til å motta tiende og utnevne pastorer i Munsterbilzen og dessuten i sognene som tilhørte landeiendommene abbedissen hadde fått i eie av Ida av Verdun. Bortsett fra disse kirkelige rettighetene hadde hun også borgerlige og juridiske rettigheter. Hun var ikke bare «frue til Munsterbilzen», men hadde også rettighetene til landsbyene Wellen, Haccourt, Hallembaye og Kleine-Spouwen. Hun var videre prinsesse av det hellige romerske rike av den tyske nasjon og var etter egen mening eneherskerinne over disse domenene, og ansatte selv dommere og skrivere. De verdslige lovene var her de samme som i grevskapet Loon. I begynnelsen av det 14. århundre hadde klosteret en uenighet med greven av Loon i forbindelse med tienden fra kirkene i Riemst, Gellik, Assche og Genk. Det endte med at greven av Loon fikk tilkjent retten til å motta tiende fra Genk og Riemst. Fra det 17. århundre var dette herredømmet et tvistepunkt mellom Sankt-Lambertuskapittelet i Fyrstbispedømmet Liège og fyrstbiskopen og abbedissen, og etter mange prosesser erkjente hun i 1773 fyrstbiskopens suverenitet. Under den franske revolusjon ble abbediets eiendommer solgt, og kapittelet oppløst. 

## Nye arkeologiske funn
Under veiarbeider på N730  i juni 2006 ble et ti-talls mer enn tusen år gamle, sjeldne trestamme-graver funnet rundt Munsterbilzens kirke. Funnet av de uthulte trestammene med menneskelige levninger er unikt i Flandern.

## Eksterne lenker
* Om Munsterbilzen på Wellens nettsider
* Om Munsterbilzen på Genks nettsider
* Omtale av trestammegravene på www.archeonet.be
Francesco Brancati

**Francesco Brancati** (kinesisk:  潘國光 , pinyin: *Pan Guoguang*; født 1607 i Palermo i Italia, død 1671) var en katolsk kinamisjonær tilhørende jesuittordenen. 

## Liv og virke
### Ankomst til Kina
Han kom til Macao i 1936. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.

### Virke i Shanghai-området
Brancati ble den av misjonærene der som grunnla flest nye menigheter. I en periode var han ansvarlig for jesuittenes misjon i og rundt Shanghai, og ble da i vesentlig utstrekning veiledet av den høytstående kinesiske katolikk enkefru Candida Xu, som også finansierte flertallet av de mange titalls kirker og kapeller som Brancati bygde (tall som nevnes er mer enn 90 kirker og 49 kapeller). Han opprettet også konfraterniteter for kateketer for bedre å gi dem den utdannelse de trengte; den første konfraterniteten grunnla han i 1660.

### Forfatterskap
Brancati satte seg godt inn i de kinesiske klassikere og underviste også nyankommende jesuittmisjonærer i disse og i kinesisk kultur generelt. Han var også kartograf og laget et kjent kart over Songjiang-prefekturet ved Shanghai. 

Med oppmuntring fra Candida Xus sønn Xu Zhanzeng skrev han det kateketiske verket *Tianzhu shengjiao shijie quanlun shengji* (1650), som ved hjelp av eksempler presenterer hvordan overholdelse de ti bud får sin lønn.

Den russiske arkimandritten Hyacint (Bitsjurin), som ledet den russiske ortodokse misjon i Beijing, publiserte i første del av 1700-tallet et utdrag av denne katekismen, tilpasset gresk ritus og ortodoks tro, der han utelot det som ikke passet med den russisk-ortodokse kirkes lære.

Brancati redigerte også mange bind med prekener for kirkeårets søndager og festdager på kinesisk.

Hans verk om de kinesiske riter ble publisert i to bind i Paris i 1700, med tittelen *De Sinensium Ritibus politicis Acta.*

## Verker
**Tianzhu shengjiao shijie quanlun shengji* (om de ti bud), 1650
**Tianjie* (om å unnvike synden og veien til himmelen), 1650
**Shengti guiyi* (om skriftemål og eukaristi), 1658
**Tianshen huike* (om undervisning av barn), 1661
**Shengjiao sigui* 聖教四規 (om kirkebudene), 1662

## Referanser


## Litteratur
* Noel Golvers: «Jesuit Cartographers in China: Francesco Brancati, S.J., and the Map (1661?) of Sungchiang Prefecture (Shanghai)», i *Imago Mundi* 52 (2000), s. 30-42. 

## Se også
* Liste over kinamisjonærer tilhørende jesuittordenen
Eidsiva Energi

**Eidsiva Energi** er en tidligere norsk kraftprodusent og kraftleverandør eid av kommuner i Innlandet, Innlandet fylkeskommune, samt kommunalt eide holdingselskaper. Selskapet har også et eierskap i Hafslund Eco Vannkraft som i dag drifter kraftverkene.

Konsernet, med datterselskaper, hadde en årlig omsetning på rundt 8,3 milliarder kroner og en aksjeverdi på rundt ni milliarder kroner.(2007)

Eidsiva er bygget opp som en desentralisert virksomhet, og har ti avdelingskontorer i Innlandet fylke. Hovedkontoret er lokalisert i sentrum av Hamar. Virksomhetsområdene Vekst og Vannkraft har hovedkontorer på henholdsvis Gjøvik og Lillehammer.  

Eidsiva Energi hadde totalt 163 000 strøm- og nettkunder, samt en vannkraftproduksjon på 3,5 TWh. Selskapet driftet også om lag 21&nbsp;000 kilometer med strømlinjer og kabler, 10&nbsp;000 nettstasjoner og transformatorer, samt 20 heleide og 24 deleide kraftverk.

## Selskapets historie
Eidsiva Energi ble etablert i juli 2000 da *Lillehammer og Gausdal Energiverk AS* og *Hamar-regionen Energiverk AS* (HRE) fusjonerte sin respektive nett- og omsetningsvirksomheter til et selskap. Den 6. juni 2001 fusjonerte Eidsiva energi og *Hedmark Energi* sin nett- og omsetningsvirksomhet under videreføring av navnet Eidsiva energi AS. Den 15. april 2004 fusjonerte Eidsiva energis eierselskaper HrE, LGE og HEAS til *Eidsiva energi Holding AS*.
 
Den 28. april 2005 kjøpte Eidsiva energi Holding AS aksjer i kraftselskapene *Mjøskraft AS* og *Mjøskraft Strøm AS* av Hafslund og den 5. desember vedtok generalforsamlingen i Eidsiva energi at Eidsiva energi Holding AS skulle hete Eidsiva Energi AS, med stor E i Energi. Den 1. september 2006 ble virksomheten og ansatte fra *Vannkraft Øst AS* og *[[Oppland Energi AS]]* overført til Eidsiva Vannkraft, som ble opprettet som en organisasjon i en operatørrolle for 44 kraftverk i to fylker og med rundt 200 ansatte. Den 13. november fikk Eidsiva Vannkraft konsesjon for overtakelse av kraftverkene fra *Vannkraft Øst*.

I 2018 ble det kjent at Eidsiva Energi og Hafslund jobbet for å slå sammen kraftvirksomheten sin. I et avtaleutkast i mars 2019 står det at Hafslund Eco blir eier av 50 prosent av aksjene i Eidsiva Energi, mens nåværende eiere vil eie resterende aksjer gjennom holdingselskapet Innlandet Energi Holding.

## Virksomheter
Eidsiva Energi AS.'
* *Elvia AS * – Bygger, driver, vedlikeholder og fornyer strømnettet i store deler av Østlandet.
* *Eidsiva Vekst AS* – Eidsiva-konsernets innovative pådriver innenfor nye energiformer og ny teknologi.
* *Eidsiva Bioenergi AS* – Bygger, eier og driver varmesentraler med tilhørende distribusjonsnett i Innlandet.
* Eidsiva Digital AS - Salg av internett og TV gjennom Altibox.

## Referanser


## Eksterne lenker
* Selskapets nettsted
Norddalen

***Norddalen*** er en avis som kommer ut på Otta i den nordre delen av Gudbrandsdalen, og dekker kommunene Sel, Vågå og Dovre. Norddalen utkommer fra 1. desember 2005. Avisen er eid av regionavisen Gudbrandsdølen Dagningen gjennom Nord-Gudbrandsdal Media AS. 

1. mai 2024 la avisen ned den ukentlige papirutgaven og ble heldigital.

## Opplag
Bekreftede netto opplagstall fra Mediebedriftenes Landsforening:
* 2006: 2&nbsp;148
* 2007: 2&nbsp;517
* 2008: 2&nbsp;724
* 2009: 3&nbsp;066
* 2010: 3&nbsp;252
* 2011: 3&nbsp;174
* 2012: 3&nbsp;022
* 2013: 2&nbsp;885
* 2014: 2&nbsp;745
* 2015: 2&nbsp;731
* 2016: 2&nbsp;654
* 2017: 2&nbsp;533

## Referanser





## Eksterne lenker
* 
*
Ganddal stasjon

**Ganddal stasjon** (22,5 moh.) er en stasjon på Jærbanen som ble åpnet i 1878, samtidig som jernbanelinjen åpnet. Navnet var da *Høiland stasjon.* Stasjonen ligger 18,49 km fra Stavanger på Sørlandsbanens 580,55 km lange linje. Stasjonen har parkeringsplass for 30 biler og ligger like ved turområdet Stokkelandsvannet. Ålgårdbanen (nedlagt) er koblet til Jærbanen og starter på Ganddal.  

I 2025 planlegger BaneNor å starte arbeid med et nytt vendespor på stasjonen. BaneNor er i gang med forberedende arbeid for dobbeltsporet mellom Sandnes og Nærbø. I den forbindelse har det blitt snakket om å flytte Ganddal stasjon litt lenger sør.  

## Referanser


## Eksterne lenker
Utrop

:*Se også [[Interjeksjon]] og [[Utropstegn]].*

***Utrop*** er en norsk avis som utgis elektronisk hver uke. Majoran Vivekananthan er initiativtaker og ansvarlig redaktør.

Nettutgaven ble etablert 25. oktober 2001, mens første utgave av papirversjonen kom 15. juni 2004. Avisen har journalister fra hele verden. Utrop A/S gir også ut Lixom, driver portalene under Eminol.com, Utrop TV Ishqhet.no og underholdningsportalen soundasia.no. Daglig leder Alfredo Biamont.

UtropTV distribueres per 2024 via YouTube.  I forbindelse med femårsmarkeringen av nettportalen Utrop.no, ble Utrop TV lansert 24. oktober 2006. Ifølge avisen selv er Utrop TV er den første norske TV-kanalen som hovedsakelig fokuserer på flerkulturalisme. 

## Lixom
Siden mars 2006 har Utrop utgitt ungdomsmagasinet Lixom gratis til tiendeklassinger i Oslo. Lederen i Lixom var Assad Nasir fra 2006 til 2007, og Jon Arne Arnseth fra 2007 til 2009. Fra januar 2009 tok LNU over det redaksjonelle ansvaret i samarbeid med Utrop.

Lett Norsk, utgis siden 2019
E-avis, utgis ukentlig siden 2020

## Litteratur
* Første flerkulturelle avis ut i dag
* Viktig Utrop
* Utrop
* Lixom lansert
* Utrop!
* Etablerer multispråklig meningsmålingsenhet
* Utrop lanserer flerkulturell underholdningsportal
* Avisen Utrop fyller ett år
* Utrop lanserer Norges første flerkulturelle TV
* Utrop.no fyller fire år

## Opplag
Bekreftede netto opplagstall fra Mediebedriftenes Landsforening:
* 2006: 1&nbsp;590
* 2007: 1&nbsp;517
* 2008: 2&nbsp;478
* 2009: 4&nbsp;690
* 2010: 4&nbsp;733
* 2011: 1&nbsp;763
* 2012: 1&nbsp;580
* 2013: 1&nbsp;574
* 2014: 1&nbsp;435
* 2015: 1&nbsp;260
* 2016: 1&nbsp;157
* 2017: 1&nbsp;184

## Referanser





## Eksterne lenker
* 
*
Godt Brød

**Godt Brød** er en norsk kjede av økologiske bakeverksteder med utsalg i en rekke norske byer. Godt Brød har en rekke brødsorter, også glutenfritt brød, småbakst, kaker og boller. I tillegg produserer et av bakeverkstedene i Stavanger ulike typer av tørrvarer som sendes ut til hele kjeden. 

## Historie
Det første bakeverkstedet åpnet i Bergen 4. desember 1995.

På den tiden da det første utsalget åpnet, var de siste håndverksbakerne i ferd med å gi opp, og industribakerne i ferd med å overta hele brødmarkedet.

Godt Brød har tjue bakeverksteder spredt rundt i landet. I tillegg til dette eier Godt Brød også en Bakemobil som brukes ved spesielle arrangementer som festivaler.

## Økologi

Godt Brød er underlagt Debios kontrollordninger, og virksomheten har pr. 27. januar 2009 godkjenning for «Produksjon og markedsføring av salgsprodukter», samt en rekke økologiske produkter.

## Priser og utmerkelser

* Matprisen 2019 "Årets storkjøkken"

## Referanser


## Eksterne lenker
* Godtbrod.no
* BA: «Smakfull kamp i bakerklær»
Mesterbakeren

**Mesterbakeren AS** er en bakerikjede som ble etablert i Stavanger i 1986. Den eies i dag av Cernova AS , en del av Felleskjøpets næringsmiddelindustri.

Selskapet leverer sine varer lokalt rundt om i Norge med produksjon ved ni egne bakerier og elleve andre bakerier. 

## Referanser
Lima (andre betydninger)

**Lima** kan referere til:
*Lima, hovedstaden i Peru
*Lima (provins), en provins i Peru
*Lima (region), en region i Peru
*Lima (elv), elv i Spania og Portugal
*Lima (Dalarna), et tettsted i Sverige
*Lima undergrunnsstasjon på Buenos Aires’ undergrunnsbane
*Lima, bokstaven *L* i fonetisk alfabet
*Ronaldo Luiz Nazário de Lima, brasiliansk fotballspiller
Hafslund Kraft Innlandet

**Hafslund Kraft Innlandet AS** (stiftet 1. oktober 2004 som *Eidsiva Produksjon AS*) er et norsk kraftproduksjonsselskap heleid av Hafslund Kraft, som drifter 44 vannkraftverk for produsenter i Innlandet.

Rundt 190 mennesker arbeider med drift og vedlikehold av kraftverkene. En kraftsentral i Lillehammer fjernstyrer dammer og kraftverk. Administrasjonen holder til på Lillehammer.

## Historie
Da selskapet kun var underlagt Eidsiva Energi produserte de årlig 3,4 milliarder kilowattimer (TWh) fornybar vannkraft i 20 hel- og 24 deleide produksjonsanlegg.

Tilsammen produserer de 44 kraftverkene mer enn sju TWh hvert år. Eidsiva Vannkrafts andel av denne kraftproduksjonen er på rundt 3,4 TWh, og selskapet er dermed en av Norges 10 største kraftprodusenter.

Vannkraftverkene i Hedmark og Oppland har ulik alder, størrelse og konstruksjon. De eldste aggregatene (i Skjefstadfoss kraftverk i Glomma sør for Elverum) er nær 100 år gamle. Kraftverkene Framruste og Øyberget i Øvre Otta er nye. De ble satt i drift i 2005. En del av kraftverkene er elvekraftverk som produserer strøm av vannet som til enhver tid renner i elvene. Andre kraftverk har magasiner der vannet lagres. Disse kraftverkene produserer etter behov. 

Eidsiva Vannkraft planlegger og gjennomfører også nye kraftutbygginger. Breidalsoverføringen i Skjåk er et av dem. Den ble satt i drift i 2008 og gir 125 millioner kilowattimer ny kraftproduksjon i eksisterende kraftverk. Flere andre prosjekter i Gudbrandsdalen og Østerdalen er under planlegging.

## Referanser


## Eksterne lenker
*
Thor André Olsen

**Thor Andre Olsen** (født 1964) er en norsk fotballtrener og tidligere fotballspiller.

Olsen debuterte for hjemmeklubben Mo IL i 1982, i 1987 var han klar for Molde FK. Han ble kåret til årets keeper i Norge i 1988 og 1989. Han ble også kåret til Årets spiller i norsk fotball av *[[VG]]* i 1988 før han i 1991 gikk over til SK Brann. Han ble kåret til årets Brann-spiller i 1991.

Tre år etter, i 1994, gikk han til svenske Djurgården, hvor fansen i 1995 kåret ham til «*årets järnkamin*». Han ble et år kåret til årets keeper i Sverige. Han tilbragte tre måneder hos AaB i 1998. I 1999 ble han hentet inn for seks måneder av IFK Norrköping i skadefraværet til Eddie Gustafsson. Han la opp i 2004. Fram til dette hadde han vært spillende trener for Mo IL, men Olsen gikk etter dette over i en full trenerrolle. Høsten 2007 ble han løst fra sin kontrakt med Mo IL. Våren 2008 var han en kort periode vikar for Per Harry Steiro i Stålkameratene, og høsten samme år ble han presentert som hjelpetrener i samme klubb. Fra og med sesongen 2009 har han overtatt som hovedtrener i klubben. Høsten 2010 ble det offentliggjort at han fra 2011 igjen skulle trene moderklubben Mo IL.

Selv om han i utgangspunktet la opp som spiller i 2007, spilte han to ytterligere seriekamper som nødløsning for Mo i 2014 og 2016.

Både i 1996, 1999 og 2002 var Olsen nær å signere kontrakt med . Da klubben i april 2002 opplevde en skadekrise spilte han en treningskamp for Lillestrøm mot Vålerenga.

## Spillerkarriere

## Referanser


## Kilder
* Norske fotballspillere i utlandet
* Rana Blad om Thor André Olsen
* 
* 

* 

* 

## Eksterne lenker
*
Friluftshuset

**Friluftshuset** på Orre i Rogaland er Jæren friluftsråds informasjonssenter for friluftsliv og naturvern. 

Huset ble bygget i 1987 og utvidet i 1992. 16. desember 1999 brant senteret ned til grunnen, men ble bygget opp igjen i samme stil og gjenåpnet 16. mars 2002.

Friluftshuset har blitt et regionalt kultursenter med kunstutstillinger og konserter. I huset er det også temautstillinger om natur, friluftsliv og mediaprogrammer som kombinerer natur bilder, poesi og musikk.   Huset ble tegnet av arkitekt Per Line.

## Fast utstilling
I senteret er det en fast utstilling som gir opplysning om Jærstrendene landskapsvernområde og om hvilke muligheter det er til å drive et aktivt friluftsliv på Jæren.

## Eksterne lenker
Region Stavanger om frilufshuset
Hallingeberg

**Hallingeberg** er et sted i Småland. Det libber i Västervik kommune i Kalmar län.
 
Stedet er kjent blant annet for at det var her sosialreformatoren, forfatteren og predikanten Natanael Beskow ble født 9. mars 1865. 1. februar 1944 falt det en meteoritt ned i Hallingberg. 

Hallingebergs kyrka ligger tre kilometer fra Hallingeberg. Den har vært hovedkirke i området siden 1760 og det har vært kirke på stedet siden 1300-tallet. 

Da Hallingeberg skole ble nedlagt i 1994, ble den kjøpt av skuespilleren Anne-Christine Bergholm, som har etablert Hallingeberg teater der. 

## Eksterne lenker
* Svenske meteoritter
* Landskapsbilde med kirken i bakgrunnen
Kalk

**Kalk** er en betegnelse for kalsiumkarbonat CaCO3 eller kalsiumoksid CaO. Kalk er en generell term for ulike naturlig forekommende mineraler og materialer som kan lages fra dem, hvor karbonater, oksider og hydroksider av kalsium dominerer.

Disse materialene er brukt i store mengder som byggemateriale og byggestein. Materialene omfatter også kalkprodukter, betong og morter og som kjemisk halvfabrikat.

## Industriell utnyttelse
: *Se også* Kalkbrenning og Sement

Bergartene som disse materialene kommer fra, er oftest kalkstein eller kritt, består vesentlig av kalsiumkarbonat. Bergartene kan skjæres i blokker, pulveriseres eller knuses, og de kan også endres kjemisk til anvendelige stoffer. 
Innen landbruk kalles det landbrukskalk.

Kalsiumoksid kallesbrent kalk fordi det fremstilles ved gløding eller brenning av kalkstein eller annet som inneholder kalsiumkarbonat, CaCO3. Blandet med en viss mengde med leire får vi sement.

Slemmet i vann H2O kalles kalken for lesket kalk.
::: CaCO3 = CaO + CO2
::: CO2 + H2O = H2CO3

Sement slemmet i vann kalles mørtel.

Kalk kan virke irriterende på hud og øyne.

## Forekomst i naturen
Se paleontologi og biologi

Størstedelen av **forekomst i naturen** av kalk er plankton med kalkskall som lever i havet; f.eks. foraminiferer. Sågar har muslinger kalkskall. Enkelte steder forekommer så store mengder med denne biogene kalken eller eventuelt kjemisk utfelt fra havvann at det dannes kalklag.

Kalkstein er en bergart som utgjør 10 % av jordskorpa. Kalkholdig berggrunn danner jordsmonn som ofte er gunstig for plantevekst.

## Kalkbrudd i Norge

Det finnes kalksteinsbrudd som er eller har vært i drift på mange steder, blant annet disse:
* Brevik
* Eide
* Kjøpsvik
* Slemmestad
* Franzefoss
* Bøverbru
* Furuberget (Hamar)
* Tromsdalen, Verdal
* Velfjord, Brønnøy
* Ballangen
* Glærum
* Grua, Østhagan

Se også sement, Oslofeltet

## Sementfabrikker
Se Industri

*Norcem

## Bruk av kalk
Kalk blir bl.a. brukt i
*Asfalt
*Betong
* Blokkstein
* Leirstabilisering
* Pukk og grus
* Mørtel og Sparkel
* Kalkmaling
*Landbruk
* Vann og avløp
* Vassdrag
* klatresport som grepforsterker

## Eksterne lenker
*
Bo Beskow

**Bo Viktor Beskow** (født 13. februar 1906 i Djursholm i Stockholm, død 1. april 1989 i Mogata, Söderköpings kommun, Östergötland) var en svensk kunstner, maler, forfatter, sønn til Natanael Beskow og Elsa Beskow.

Bo Beskow studerte  ved Kungliga Konsthögskolan, samt i Roma, Paris, og Portugal.

Han har utført fine portretter for eksempel av Sten Selander, fresker i Djursholms nye gravkapell og i Norrköping, veggmaleri i jenteskole i Stockholm, altertavle og glassmalerier i Alingsås, kanskje mest kjent for sine glassmalerier i Skara domkyrka, som også har vært grunnlag for en doktorgradsavhandling. Beskow var også en god landskapsmaler og laget mange illustrasjoner til egne reiseskildringer. Han er også kjent for sine monumentalmalerier i FN-bygningen, New York.

Han er representert i Nationalmuseum, Moderna museet og på Gripsholms slott.

## Bibliografi
* *Gullegget* Gyldendal     1986 ISBN 82-05-16757-5
* *Solmannen* som handler om Bibelens Samson, Gyldendal 1984     ISBN 82-05-14953-4
* *Jesabel* Gyldendal 1982 ISBN 82-05-13260-7
* *Jorden tycker om dig : upplevelser* Bonniers 1981 ISBN 91-0-044896-6
* *Røsten er Jakobs* Gyldendal 1981     ISBN 82-05-12995-9
* *Og vannet sto på jorden* Gyldendal 1979                                                                         ISBN 82-05-11612-1
* *Dag Hammarskjöld                                                                    : ett porträtt* Bonniers 1968 

## Referanser


## Eksterne lenker
* Om ''A room of quiet'' i FN-bygningen med bilde
Åsnes Skifabrikk

**Åsnes Skifabrikk** er en tidligere norsk produsent av tur- og fjellski på Straumsnes i Fjaler kommune. Åsnes Skifabrikk gikk konkurs i 1998, men produksjonen og merkenavnet ble videreført i et nytt selskap, Åsnes Ski, i 1999. Familien Åsnes var ikke en del av denne satsingen.

## Historie
Produksjonen ble startet av brødrene Jonas, Kristian, Kolbjørn og Leif Åsnes i en gammel sperrestove på farsgarden Ytre Åsnes i 1922. Før dette hadde alle brødrene jobbet på L.C. Hagen Skifabrikk i Oslo.

De første årene ble skiene produsert på farsgarden, men i 1933 bygde de den første fabrikkbygningen på 80 m². 
Brødrene sto for all produksjon selv, men på grunn av en stor bestilling fra forsvaret på 1&nbsp;800 par ski i 1938 måtte de ansette flere. Den relativ nye farbrikken ble totalskadet i en brann i 1948, men i 1950 stod en ny og større fabrikkbygning på 250 m² klar til bruk.  

Gjennom årene har hovedproduktet vært turski, men de har også produsert andre produkter i tre, som årer, fluktstoler og dører (til Moelven Industrier). 

## Kilder
* sffarkiv.no (Fylkesarkivet) Om Åsnes Skifabrikk

## Eksterne lenker
* Offisiell hjemmeside – Åsnes Ski
Åsnes Ski

**Åsnes Ski AS** er en norsk produsent av langrennsski, skisko, vinterklær og skiutstyr. Selskapet ble etablert i 1999 for å videreføre Åsnes-navnet og overta produksjonen etter at familiebedriften Åsnes Skifabrikk gikk konkurs i 1998. 

I starten var Åsnes Ski eid av 4 personer; Irene og Roar Bøe, Torbjørn Lie og Olav Nummedal. I 2006 kjøpte Skigutane på Voss 90% av aksjene.

Åsnes produserte ca. 20&nbsp;000 par ski i 2006. 

## Eksterne lenker
*
Djursholm

**Djursholm** er en del av Danderyd kommune i Uppland (Stockholms län). Det er et villastrøk nord for Stockholm med 8 856 innbyggere. Djursholm var i årene 1901-1970 en egen kommune, fra 1914 en by.

## Historie

Djursholm er en av de mest eksklusive områdene i Sverige.

Djursholms slott er nå kommunehus i Danderyd kommune.

Det siden middelalderen kjente godset Djursholm (navnet oppstod først 1432 og gjaldt da halvøya Gamla Djursholm) ble omdannet i 1889 under ledelse av finansmannen Henrik Palme til Djursholms AB.

I villasamfunnets begynnelse måtte godsets gamle hovedbygning Djursholms slott gi plass til såvel villakontor som apotek, post og skole. Forfattere som Viktor Rydberg og Verner von Heidenstam og kunstnere som Elsa Beskow og Alice Tegnér gav Djursholm høy status som villaby. Først i 1924 hadde alle ledningssystemer og samfunnsfunksjoner blitt overført til byen fra Djursholms AB.

## Næringsliv
Næringslivet og handelen i Djursholm hadde i store deler av 1900-tallet et mer lokalt preg, men er i dag – påvirket av nærheten til Stockholm og Danderyd og mer preget av kontorfirmaer og eksklusive butikker.  Bibliotek, postkontor, banker, matbutikker, småbutikker og apotek finnes i området rundt Djursholms Torg.

## Severdigheter
* Djursholms slott.
* Djursholms kapell, vigslet i 1902, er bygget på eget initiativ efter tegninger av Fredrik Lilljekvist. Altartavlen er malt av kapellets daværende pastor Natanael Beskow.
* Svalnäs. Fint parkmiljø mellom vannet og golfbanen.
* Djursholms Begravningsplats

## Kommunikasjoner
Djursholms Ekeby og Djursholms Ösby er to jernbanestasjoner på den smalsporede Roslagsbanan. I tillegg finnes langs jernbanen også noen holdeplasser. Ösby var en gang Sveriges mest trafikkerte jernbanepunkt, med et tog som passerte omtrent hvert femte minutt store deler av dagen. Nå for tiden er det mer glissent mellom togene. Roslagsbanan var en periode truet av nedlegging, men har nå blitt rustet opp, og nå (2006) foreligger ingen nedleggingsplaner.

Det finnes også noen busslinjer som forbinder Djursholm med tunnelbanestasjonene Danderyd sjukhus og Mörby i den sørvestlige delen av kommunen. En av busslinjene går fra Djursholms torg via Solna til Bromma.

## Bilder

Fil:Villa Pauli 2007.jpg|Villa Pauli (Ragnar Östberg)
Fil:Villa Lagerkrantz 1910a.jpg|Villa Lagerkrantz 1910
Fil:Villa Snellman 2008b.jpg|Villa Snellman (Gunnar Asplund)
Fil:Lorride1.jpg|Villa Lorride 1896


## Referanser


## Litteratur

* Holmquist, Mikael, *Djursholm : Sveriges ledarsamhälle*, Bokförlaget Atlantis Stockholm, 2015 ISBN 9789173537728

## Eksterne lenker
* Danderyd kommune
Jung

:*Jung kan også være [[Chung (etternavn)|et koreansk etternavn]]*

**Jung** er et tettsted i Vara kommune i Västra Götalands län, i landskapet Västergötland i Sverige. I 2010 hadde tettstedet 408 innbyggere.

## Referanser
Fylkesvei 7282

**Fylkesvei 7282** går mellom Sørstaulen og Seløy i Herøy kommune. 

Frem til 2019 hadde veien betegnelsen fylkesvei 165 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fabio Quagliarella

**Fabio Quagliarella** (født 31. oktober 1983) er en italiensk fotballspiller som fra den 30. juni 2023 er klubbløs.

Quagliarella kom til Udinese fra . Han debuterte i Serie A for  i 2000, men fikk få kamper, og hadde noen sesonger i lavere divisjoner før han spilte 2005&ndash;06-sesongen for .

Quagliarella har spilt til sammen 26 kamper for aldersbestemte landslag, og 21 for A-landslaget. Han debuterte mot  i mars 2007.

Fabio Quagliarella ble tatt ut av landslagstrener Roberto Donadoni til å være med i EM i fotball 2008. I 2010 ble han tatt ut av Marcello Lippi til den italienske troppen til fotball-VM i Sør-Afrika. Der scoret han et mål mot slovakia.

## Referanser


## Eksterne lenker
* 
* 
* 
*   Fabio Quagliarella - football-talents.co.uk menytekst på flere språk men info på tysk
Torgeir

**Torgeir** er et mannsnavn med norrøn opprinnelse. Det er dannet av gudenavnet *Þórr* (Tor) og *geirr*, «spyd». *Þorgeirr* var den norrøne formen av navnet.

## Utbredelse
*Þorgeirr* var et vanlig mannsnavn på Island og antakelig også i Norge i vikingtiden. Over 50 forskjellige personer med navnet er nevnt i Landnåmabok. *ÞórgæiRR* er kjent brukt i 24 runeinnskrifter fra vikingtiden, så navnet var antakelig mye brukt i Norden på den tiden. *Torgeir* var et vanlig navn i Norge i middelalderen. Over 190 forskjellige personer med navnet er nevnt i Regesta Norvegica. På 1700-tallet var formen *Torger* vanlig og i nyere tid har formen *Terje* vært vanlig på midten av 1900-tallet.

Varianten *Terje* er i dag mye brukt i Norge. *Torgeir* er noe sjeldnere.

|}

## Kjente personer med navnet
Personene i listen er ordnet kronologisk etter fødselsår.
* Torgeir Augundsson (1801&ndash;1872), spelemann kjent som «Myllarguten» (også skrevet Tarjei Augundsson)
* Torgeir Alvsaker (1875&ndash;1971), arkitekt.
* Torgeir Havgar (1923&ndash;2006), prest og profilert geistlig
* Arvid Torgeir Lie (1938&ndash;2020), forfatter
* Torgeir Brandtzæg (1941–), tidligere skihopper
* Torgeir Hagen (1949–), generalmajor og leder av Forvarets etterretningstjeneste
* Torgeir Rebolledo Pedersen (1949–), forfatter
* Torgeir Stensrud (1949–), finansakrobat 
* Torgeir Schjerven (1954–), forfatter
* Torgeir Bryn (1964–), tidligere basketballspiller
* Torgeir Bjarmann (1968–), tidligere fotballspiller
* Torgeir Eikstad Micaelsen (1979–), stortingspolitiker for Arbeiderpartiet i Buskerud

## Se også
* Tor
* Geir

## Referanser


## Eksterne lenker
*
Viareggio

**Viareggio** er en by og kommune i provinsen Lucca, nord i den italienske regionen Toscana. Byen har 60&nbsp;000 innbyggere, og er et populært turiststed med dens historiske fiskehavn.

## Kjente folk fra Viareggio
* Marcello Lippi, fotballtrener
* Andrea Tofanelli, trompetist

## Referanser


## Eksterne lenker
*
Aleksandr Smirnov

**Aleksandr Jevgenjevitsj Smirnov** (russisk: Александр Евгеньевич Смирнов; født 1964) er en russisk tidligere ishockeyspiller som nå er trener for A-laget til Lillehammer Ishockeyklubb. Som spiller var han blant annet kaptein på det russiske landslaget og var med å vinne VM, samt deltok for Russland under Vinter-OL 1994 på Lillehammer. Han har spilt ishockey i flere sesonger for Storhamar, og har også hatt og har treneransvaret for klubben. Han er far til Dima Smirnov og Valera Smirnov. Dima kommentere ishockey på TV2 Sport og Valera er trener for Storhamar U18 sitt lag.

## Russland
Smirnov begynte å spille ishockey for moderklubben Khimik Voskresensk. I 1982 ble han tatt opp på A-laget til Khimik Voskresensk med Vladimir Jursinov som trener.  Smirnov spilte i ti sesonger, han fikk et sølv og to bronsemedalje i den sovjetiske storligaen, og scoret 119 mål poeng på 393 kamper.

## Finland
Fra 1992 til 1995 spilte Smirnov i den finske ligaen for TPS. I 1993/94-sesongen ble han den på TPS med den beste pluss/minus-statistikken +35 poeng.

## Norge
Smirnov regnes som en av de beste spillerne noensinne i norsk ishockey. Smirnov var landslagskapteinen for Russland og hadde spilt en sesong i østerrikske Kapfenberger SV da han valgte Storhamar høsten 1995 ble sett på som en stor sensasjon med erfaring fra det sovjetiske hockeysystemet hadde han mye å bidra med i Storhamar selv i etter at han passerte 40 år. I tillegg så er han den eldste målscoreren og eldste aktive spilleren i Storhamar. Han var 41 år og 317 dager gammel da han scoret sitt siste mål. 18 dager senere spilte han sin siste kamp, og noterte seg for en assist i semifinaletapet mot VIF.

## Trenerkariere
Han trente Storhamar i sesongen 2000/2001 og fikk med seg et seriegull før han vendte hjem til moderklubben Khimik. Han har også vært trener i Gjøvik Hockey sesong 2006/07, og tiltrådte igjen som hovedtrener for Storhamar etter Petter Thoresen for sesongen 2007/2008, dette endte med NM-gull. Han har også trent Severstal Tsjerepovets og  HC Neftekhimik Nizhnekamsk (2011) i KHL. Etter fem år som trener i KHL kom han tilbake på ny i 2014 i Storhamar, der var han til 2016. 31. mai 2021 ble det klart at Smirnov ble trener for Lillehammer.

## Referanser


## Eksterne lenker
*
Hellenica

***Hellenica*** er et viktig verk av den greske forfatteren Xenofon og en av de fremste kildene for de siste syv årene av Peloponneskrigen som ikke ble dekket av Thukydid og krigens etterspill.

Mange regner dette som et svært personlig verk, skrevet av Xenofon etter at han pensjonerte seg på sin spartanske eiendom. Den var primært ment å sirkulere blant hans venner, for folk som kjent hovedpersonene og hendelsene, ofte fordi de hadde deltatt i dem.

## Eksterne lenker
* Project Gutenberg – Hellenica av Xenofon
* Wikisource – Hellenica av Xenofon
Mirko Deflorian

**Mirko Deflorian** (født 19. mai 1980 i Cavalese i Trentino) er en italiensk alpinist. Deflorian er også kjent som «championi del mondo» i Italia, og er en stor profil innenfor det italienske landslaget i alpint.

Idag er han den fysisk største alpinisten på det italienske landslaget. Ingen av de lette og smidige italienerne kan måle seg i ren fysikk med hans 186&nbsp;cm og 95&nbsp;kg. Mirko kjører for den italienske klubben G.S. Giamme Gialle, som er en av de største alpinklubbene i hele Italia.

Som 4 åring mistet han moren sin i et dramatisk ran i en bank i nabobyen Rima. Dette har helt klart vært med på å skape Deflorian som person i oppveksten.

Han startet sin alpinkarrière som 7-åring. Da ble han med sin far, Mario Deflorian (1933–2005), på alpintrening. Deflorian hadde en av klubbens grupper. I denne gruppa var det alpinister som klubben satset på. Deflorian viste allerede på det stadiet sitt skitalent, og var en av de raskeste når de kjørte. I 1997 kjørte Deflorian sitt første Europa Cup-renn. Der endte han som nr 43. Dette ble sett på som et sterkt resultat av de italienske trenerne, og han ble tatt inn i varmen sesongen etterpå.

Men det var ikke før i 2004-sesongen Deflorian fikk sitt store løft i europacupen. Da vant han sesongåpningen i storslalåm i finske Levi. Men det stoppet ikke med det. Senere samme måned fikk Deflorian prøve seg i World Cup, der kjørte han inn til en 5.-plass i Val d'lsere. Drøye to uker senere var Deflorian på plass i Alta Badia, der han fulgte opp med en 6.-plass. Etter denne supre sesongåpningen lå alt til rette for at Deflorian skulle få en super sesong i World Cup og Europa Cup.

Men slik gikk det ikke. I rennet i Alta Badia pådro Deflorian seg en kneskade og ble ute i to uker. Han kom tilbake og skulle bli med de andre alpinistene på det italienske laget på en ny rennrunde, men da kom kontrabeskjeden: Deflorian far, Mario Deflorian, hadde fått hjerteinfarkt og døde av dette. Deflorian så på tapet av sin far som tapet av en mentor, far, trener, treningspartner og venn. Deflorian kjører derfor alltid med en t-skjorte der han har bilde av seg selv som omfavner sin far. Deflorian slet i lang tid med depresjoner etter tapet av sin far. Han fikk hjelp av sin forlovede, Linda Gambino, til å komme over sorgen.

Det tok to år å få Deflorian tilbake på landslaget. Det har vært en hard kamp for den talentfulle alpinisten å komme tilbake, og han viste at han kommer for fullt på slutten av 2006/2007-sesongen i Kranjska Gora ved å ende på en 28.-plass. Dette var Deflorian første World Cup-poeng siden rennene i Alta Badia i 2004.

Idag bor Deflorian og hans forlovede i hjembyen Giamme. Her liker Deflorian seg godt, og sier at han vil bo resten av livet. Han blir allerede i en alder av 27 sett på som "nye" Tomba. Han har opparbeidet seg mange kontakter så langt i sin karrière. Den som har vist seg å være mest brukbar for Deflorian har vært kontakten med det tsjekkiske landslaget, der han har stiftet gode bekjentskaper med tsjekkiske Didier Défago.

## Referanser


## Eksterne lenker
*
Vadim Meller

**Vadim Meller** (**Вадим Георгиевич Меллер**), (født , død 4. mai 1962) var en ukrainsk-russisk Sovjet-maler, avant-gardekunstner, (Kubist, konstruktivist), teaterdesigner, bokillustratør - og arkitekt.

## Biografisk
Vadim Meller ble født som barn nummer to i en høyere embedsmannsfamilie i tsarstyrets justisdepartement, som lå i St. Petersburg. Faren var av svensk adelsslekt. Moren, som var halvt gresk, halvt italiensk, var også adelig.

Han studerte juss ved Kiev-universitetet fra 1903 til 1908 da han tok eksamen, og fikk sommerplass som privatelev hos Franz Roubaud i Genève, og fra 1908 hos Heinrich Knirr i München. Plass på kunstakademiet i München 1908 – 1912. Vadim Meller var i kontakt med kunstnergruppen Der Blaue Reiter, og møtte og ble venn med Vasilij Kandinskij.

Etter at han flyttet til Paris, stilte han sine verker i Salon des indépendants, Vårutstillingen og høstutstillingen (Salon d'automne) som medlem av Société des artistes indépendants (Uavhengige kunstneres forbund). Han fikk også veiledning av Antoine Bourdelle. Andre kunstnere på den tid var Kasimir Malevitsj, Sonia Delaunay, Alexander Archipenko, Aleksandra Ekster, Pablo Picasso, Georges Braque og André Derain.
  
Han dro tilbake til Kiev i 1917, og arbeidet med staffelibilder, monumentalmalerier, grafisk design og teaterkostymer. Overgangen til scenografi skjedde i de første årene etter revolusjonen.

Fra 1918 til 1921 samarbeidet han med scenograf og ballettdanser Bronislava Nijinska (Vatslav Nizjinskijs søster).

I 1925 deltok Vadim Meller på Verdensutstillingen i Paris, og mottok en gullmedalje for utformingen av Berezil-teateret.

Samme år deltok han i en tilsvarende utstilling i New York. Han ble etter hvert leder av konstruktivisme-skolen innen ukrainsk teaterdesign, og var ledende kunstner der til 1945. Samtidig var han lærer ved kunstakademiet, og arbeidende leder for flere andre institusjoner.

Han var gift med Nina Genke. Vadim Meller døde i Kiev i 1962.

## Eksterne lenker
* *Vadym Meller's Expressive Constructivism*,  Olga Petrova, pp.&nbsp;5–32,  Catalog, an Exhibition  *Avant-Garde Adventures* , National Art Museum of Ukraine (NAMU),  2004, Kiev, Ukraine.
* Encyclopedia of Ukraine on Vadym Meller
* *Vadim Meller*, Soya Kucherenko, Mistetstvo, Kiev, 1975.
Mike Vernon

**Mike Vernon**, (født 24. februar 1963 i Calgary) er en tidligere canadisk ishockeyspiller – målvakt som spilte flere sesonger for Calgary Flames. Til tross for å være en av hovedpersonene bak hjembyens stolthets eneste Stanley Cup-seier i 1989 slet han med å bli fullt godtatt av hjemmefansen i sin aktive karriere. Han spilte for Flames i to tidsperioder.

Han spilte også for Detroit Red Wings, hvor han også vant en Stanley Cup, samt at han vant Conn Smythe Trophy som sluttspillets mest verdifulle spiller i 1996.

I februar fikk han som den andre spiller i historien pensjonert drakten sin, nummer 30, hos Calgary Flames. Den første var Lanny McDonald.

Vernon spilte også for Florida Panthers og San Jose Sharks i sin 21 år lange NHL-karriere.

## Referanser


## Eksterne lenker
*
Elisabeth Beskow

**Elisabeth Beskow** (født 1870, død 1928) var en svensk forfatter. Hun var datter til Gustav Emanuel Beskow og dermed kusine til Natanael Beskow.

Elisabeth Beskow skrev ca. 50 romaner og barnefortellinger under pseudonymet Runa. I begynnelsen av 1900-tallet var hun Sveriges nest mest leste kvinnelige forfatter etter Selma Lagerlöf. 

## Bibliografi
* *Oles skitur* Damm 1984
* *Den som seirer* Luther 1975 (også utgitt tidligere under tittelen *Med blikket mot det usynlige*
* *Guds veier* Luther 1974
* *Efterhøst*
* *Presten i Skalunga*
* *Vildfågel*
* ''Fader och son.

## Referanser
Kenora Thistles

**Kenora Thistles** er en ishockeyklubb fra den lille byen Kenora nordvest i Ontario i Canada. Byen het Rat Portage fram til 1905. 

Klubben ble grunnlagt  i 1896 som **Rat Portage Thistles**, men endret navn til Kenora Thistles da byen samme år endret navn til Kenora. Laget tapte Stanley Cup finalene i 1903 og 1905, men vant i 1907. Laget ble nedlagt senere samme år, men navnet har blitt gjenbrukt av nyere lag fra samme by.

Kenora hadde i 1907 en befolkning på bare  innbyggere, og er den minste byen som har vunnet Stanley Cup.

## Stanley Cup-seier

## Referanser
Hypertrofi

**Hypertrofi** (fra gresk *hyper* over og *trophé* næring) er en økning i størrelsen på et organ eller et vevsområde. Dette skyldes økning i volum av hver celle. Hypertrofi må ikke forveksles med hyperplasi hvor antallet celler øker. Hypertrofi kan skyldes økning i arbeide, medikamentpåvirkelse eller sykdom. Eksempel på organ som helt eller delvis kan hypertrofiere er skjelettmusklene og hjertemuskelen.

## Se også
* Godartet prostataforstørrelse – en form for hyperplasi

## Eksterne lenker
* University of California Muscle Physiology Home Page: Hypertrophy
Kalk (andre betydninger)

**Kalk** kan vise til:

* Kalk, kalsiumkarbonat eller kalsiumoksid
* Kalk (beger), en type drikkebeger
* Kalk (liturgi), liturgisk beger brukt ved nattverden
* Kalk, (klatring og turn), magnesiumkarbonat, brukt i håndflater og på fingre for å oppnå bedre grep.